stanford-oval/wikipedia huggingface dataset:
Vedeera vaarallisilla vesillä
Juoni

Helmisimpukkasaaren sodan jälkeen ihmisten ja haltioiden välillä vallitsee hauras rauha. Mutta merellä vaanivat piraatit, jotka uhkaavat sekä ihmisiä että haltioita. Haltiat syyttävät ihmisiä merirosvojen suojelusta. Läheinen Saherinin suuriruhtinaskunta on äskettäin liitetty osaksi ihmisten valtakuntaa; pitävätkö piraatit siellä tukikohtiaan? Haltianeito Vedeera lähetetään tutkimaan asiaa ihmisnuori Korilin ja quirenilaisen ylimystönuorukainen Selderonin kanssa. Mukana seuraa myös vettä pelkäävä Vedeeran kissa Jatox. Romaani piirtää allegoriaa nykytodellisuudesta. Voiko kulttuurierojen takaa löytyä jotain yhteistä? Voiko vuosisataisen vihanpidon murtaa? Mistä kaikki alkoi? Kuka saa kertoa historian ja tarinat, joiden varassa nykyisyys lepää?
Vastaanotto

”Varsin painavasta sisällöstä huolimatta Vedeera vaarallisilla vesillä ei ole osoittelevan opettavainen, vaan hauska ja jännittävä kirja. Tarina päättyy onnellisesti, mutta paljon sellaista vielä jää, mistä voi ehkä lukea seuraavassa kirjassa.” – Onnimanni 4/2018.
”Jos on kiinnostunut tavanomaisesta poikkeavista saduista, joiden ajatusmaailmaa ja tavoitteita joutuu miettimään, Vedeera vaarallisilla vesillä on sopiva lukuvalinta.” – Lukufiilis 20.1.2019.
”Tontti on onnistunut luomaan tarinaan oivallista jännitettä kieroilun, salailun, petturuuden ja yllättävistä suunnista ilmaantuvan solidaarisuuden kautta.” – Eniten minua kiinnostaa tie 18.11.2018.
”Vedeera vaarallisilla vesillä on juonivetoinen fantasiatarina, jonka kerronnassa on paikoin myös hienoja ja maalailevia kohtia. Pidin paljon Tontin luomasta fantasiamaailmasta kokonaisuutena. Haltijatyttö Vedeera elävine ja ilmaisuvoimaisine häntineen oli todella sympaattinen nuori nainen ja ennen kaikkea sitä olivat hurmaavat vesikkäät.” – Kirja vieköön! 3.12.2018.
Aiheesta muualla

Teoksesta kirjailija sivuilla.
Haltijaneito piraattijahdissa. Onnimanni 4/2018.
Vedeera vaarallisilla vesillä Kirja vieköön! 3.12.2018
Vedeeran taru ja Vedeera vaarallisilla vesillä Eniten minua kiinnostaa tie. 18.11.2018.
Greta Martikainen haastattelee kirjailija Jarkko Tonttia. 16.3.2022.
Vihantasalmi

Vihantasalmi on salmi Lahnaveden ja Juolasveden välissä Mäntyharjulla Etelä-Savossa. Vihantasalmi sijaitsee Heinolan ja Mikkelin välillä, maanteitse noin 185 kilometriä Helsingistä ja 45 kilometriä Mikkelistä. Salmea pitkin kulkee viitoitettu veneilyväylä.
Lahnaveden Vihantasalmen yli johtaa 182 metrin pituinen valtatien 5 Vihantasalmen silta, joka on eräs Suomen pisimmistä puusilloista ja mahdollisesti pinta-alaltaan maailman suurin valtatien puusilta. Vihantasalmen itäpuolella on Neste-huoltoasema ja kesäasutusta. Huoltoaseman läheisiltä valtatien pikavuoropysäkeiltä on pikavuoroyhteys Lahden ja Mikkelin suuntaan.
Aiheesta muualla

Tiehallinto: Vihantasalmen kelikamera (Arkistoitu – Internet Archive)
Volganmesikkä

| Volganmesikkä |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Mesikät Melilotus
Laji::  wolgicus
Kaksiosainen nimi
 Melilotus wolgicus  Poir. 
Synonyymit
 Trigonella wolgica (Poir.) Coulot & Rabaute 
Katso myös
   Volganmesikkä Wikispeciesissä  
Infobox OKNimi-testi OK: 
Volganmesikkä (Melilotus wolgicus) on mesiköiden sukuun kuuluva kaksivuotinen hernekasvi. Sitä esiintyy Kaakkois-Euroopassa. Lajin varsi kasvaa 40:stä 120:een senttimetriä korkeaksi. Se on ulkonäöltään valkomesikän kaltainen, mutta kukkaperät ovat yhdestä kolmeen millimetriä pidempiä ja kukan teriöt vähän pienempiä. Teriöt ovat valkoisia ja terälehdistä alin, venho on muita lyhyempi. Kurttupintainen palko on kypsänä kellanruskea.
Aiheesta muualla

Kasviatlas 2016: Volganmesikän (Melilotus wolgicus) levinneisyys Suomessa
Suomen Lajitietokeskus: Volganmesikkä – Trigonella wolgica
ITIS: Melilotus wolgicus (englanniksi)
United States Department of Agriculture (USDA): Melilotus wolgicus (englanniksi)
Viktor Ponedelnik

Viktor Ponedelnik
Viktor Vladimirovitš Ponedelnik (ven. Виктор Владимирович Понедельник, 22. toukokuuta 1937 Rostov-na-Donu – 5. joulukuuta 2020) oli neuvostoliittolainen jalkapalloilija ja hänet luetaan yhdeksi parhaimmista hyökkääjistä neuvostoliittolaisen jalkapallon historiassa.
Ponedelnik aloitti uransa paikallisessa FK Rostovin joukkueessa 1956. Hän vaihtoi kaksi vuotta myöhemmin SKA Rostov-na-Donuun ja hänet kutsuttiin Neuvostoliiton jalkapallomaajoukkueeseen. Ponedelnik ratkaisi Neuvostoliitolle sen ainoan Euroopan-mestaruuden vuonna 1960, kun hän teki ratkaisevan maalin Jugoslaviaa vastaan lisäajalla.
Uransa aikana maajoukkueessa Ponedelnik teki 20 maalia (joissain lähteissä 21) 29 pelissä ennen lopettamistaan vuonna 1966. Sen jälkeen hän toimi muun muassa valmentajana ja urheilutoimittajana.
Hän oli naimisissa ja hänellä on kaksi tytärtä ja poika.
Seurat

1956–1958 FK Rostov
1959–1965 SKA Rostov-na-Donu
1966 FK Spartak Moskova
Aiheesta muualla

Kuvia tai muita tiedostoja aiheesta Viktor Ponedelnik Wikimedia Commonsissa
Viljo Ranta-Nirva

Viljo Isak (Iisakki) Ranta-Nirva (2. syyskuuta 1911 Kauhajoki – 18. heinäkuuta 1976 Kaskinen) oli suomalainen sekatyömies ja näytelmäkirjailija.
Ranta-Nirva on säveltänyt ja sanoittanut urheiluseura Kaskisten Vedon oman marssin vuonna 1937.
Teoksia

Justiinan juonet : 2-näytöksinen huvinäytelmä. Seuranäytelmiä 513. Karisto 1950.
Vesipuut

| Vesipuut |
| --- | --- |
 Valkovesipuu (Kirkia acuminata)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Vesipuukasvit Kirkiaceae
Suku::  Vesipuut Kirkia  Oliv.
Katso myös
   Vesipuut Wikispeciesissä   Vesipuut Commonsissa 
Infobox OKNimi-testi OK: 
Vesipuut (Kirkia) on vesipuukasvien (Kirkiaceae) heimoon kuuluva pieni kasvisuku ja heimonsa ainoa suku. Sukuun kuuluu ainakin viisi lajia tai mahdollisesti muutama enemmän.
Lajeja

Kirkia acuminata – valkovesipuu
Kirkia dewinteri
Kirkia leandrii
Kirkia tenuifolia
Kirkia wilmsii
Aiheesta muualla

Laji.fi: Vesipuut (Kirkia)
iNaturalist: Suku Kirkia
Global Biodiversity Information Facility (GBIF): Kirkia (englanniksi)
Victor Cook

Victor Cook toisena vasemmalta.
Victor Cook on yhdysvaltalainen animaattori ja ohjaaja, joka on työskennellyt enimmäkseen Disneyn tuottamien animaatioiden parissa. Tämän myötä hän on ollut kolme kertaa Daytime Emmyn -ehdokkaana. Uransa alkuvaiheessa Cook teki storyboardeja muun muassa Simpsoneihin ja elokuvaan Jafarin paluu.
Biografia

Cook kävi nuorena eri kouluissa Texasissa, Floridassa ja Kaliforniassa, sekä Okinawassa. Matkustelun myötä hän kiinnostui sekä yhdysvaltalaisista että japanilaisista animaatioista. Cook innostui myös keräilemaan Marvel Comicsin ja DC Comicsin sarjakuvia, sekä mangaa. Huolimatta siitä, että hän varttui sarjakuvien ja animaatioiden fanina, Cook keskittyi enemmän piirtämään lyhyitä sarjakuvia ja poliittisia piirroksia Cal State Long Beach koulun sanomalehteen. Myöhemmin hänen collegen taideopettaja laittoi Cookin ottamaan yhteyttä erääseen koulun entiseen oppilaan, joka valmistumisensa jälkeen siirtyi työskentelemään animaation pariin. Tapamaaninen herätti Cookin innostuksen uudelleen animaatiota kohtaan. Hän soitti Filmationille kysyäkseen olisiko heillä vapaita työpaikkoja, jonka myötä yhtiö otti Cookin koeajalle työskentelemään BraveStarrin pariin.
Myöhemmin hän alkoi tehdä storyboardeja Disneyn animaatiosarjoihin, kuten Buzz Lightyear of Star Command ja Disneyn Tarzanin legenda, sekä toimi tuottajana ja ohjaajana Lilo & Stitchissä. Vuonna 2006 Cook lähti Disneyltä ohjatakseen animaatioelokuvan Hellboy Animated: Blood and Iron. Tällä hetkellä hän työskentelee uuden Hämmästyttävä Hämähäkkimies -animaatiosarjan parissa.
Filmografia > Elokuvat

Bravestarr: The Legend (1988)
Back to Neverland (1990)
Jafarin paluu (1994)
Aladdin ja varkaiden kuningas (1995)
Tarzan & Jane (2002)
21 grammaa (2003)
Atlantis 2: Milon paluu (2003)
Hellboy Animated: Blood and Iron (2007)
Mickey's Great Clubhouse Hunt (2007)
Filmografia > Televisiosarjat

Smurffit (1989)
Simpsonit (1990)
Varjoankka (1991)
101 dalmatialaista (1997–1998)
Buzz Lightyear of Star Command (2000)
Disneyn Tarzanin legenda (2001–2003)
Lilo & Stitch (2003–2006)
Jake Long – amerikkalainen lohikäärme (2005–2007)
Hämmästyttävä Hämähäkkimies (2008)
Scooby-Doo! Mystery Incorporated (2010)
Aiheesta muualla

Victor Cook Internet Movie Databasessa. (englanniksi)
TV.com (Arkistoitu – Internet Archive)
Viktor Ekbom

| Viktor Ekbom |
| --- | --- |

Henkilötiedot
Syntynyt: 1. kesäkuuta 1989 (ikä 35) Falköping, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  96 kg
Seura
Seura:  Frölunda HC
Sarja:  SHL
Pelinumero:  8
Pelaajaura
Pääsarjaura:  2009–
Aik. seurat:  Skövde IK (Ruotsi I) IK Oskarshamn (Allsv.) Linköping HC (SEL) Wilkes-Barre/Scranton Penguins (AHL) Tappara (SML) EHC München (DEL) Örebro HK (SHL)
NHL-varaus:  181. varaus, 2009 Pittsburgh Penguins
Carl Viktor Ekbom (s. 1. kesäkuuta 1989 Falköping, Ruotsi) on ruotsalainen jääkiekkopuolustaja, joka pelaa SHL-joukkue Frölunda HC:ssä. Hän on pelityyliltään puolustava puolustaja.
Ura

Ekbom on IFK Falköpingin kasvatti, mutta hän siirtyi jo juniorina Skövde IK:hon. Ekbom pelasi seurassa ensimmäiset miesten peleinsä jo 16-vuotiaana Ruotsin kolmanneksi korkeimmalla sarjatasolla I-divisioonassa kaudella 2005–2006. Kaudeksi 2007–2008 hän siirtyi Linköping HC:n J20-junioreihin. Ekbom pelasi debytoi samalla kaudella myös miesten peleissä pelattuaan yhdeksän ottelua lainalla Ruotsin toiseksi korkeimmalla sarjatasolla HockeyAllsvenskan-joukkue IK Oskarshamnissa. Kauden 2008–2009 hän vietti siellä suurimmaksi osaksi tehden 29 runkosarjaottelussa tehot 2+4=6. Ekbom debytoi kauden aikana myös Linköpingin Elitserien-joukkueessa tehden 14 runkosarja- ja viidessä playoff-ottelussa yhden syöttöpisteen. Hän teki Elitserien-debyyttinsä 15. tammikuuta 2009 HV71:tä vastaan. Hän keräsi ottelusta teholukeman +1.
Pittsburgh Penguins varasi Ekbomin kuudennella kierroksella 181. pelaajana NHL:n varaustilaisuudessa 2009. Varsinaisella Elitserienin tulokaskaudellaan 2009–2010 hän teki 47 runkosarja- ja 12 playoff-ottelussa kaksi syöttöpistettä. Seuraavan kauden 2010–2011 jälkeen Ekbom siirtyi loppukevääksi amatööritry-out -sopimuksella AHL-joukkue Wilkes-Barre/Scranton Penguinsiin, jossa hän pelasi kolme runkosarjaottelua ilman tehopisteitä.
Kaudeksi 2011–2012 Ekbom siirtyi kaksivuotisella sopimuksella SM-liigajoukkue Tapparaan. Hänen kautensa jäi kuitenkin varsin vaisuksi ja Ekbom teki 44 runkosarjaottelussa tehot 1+3=4. Hänen sopimuksensa purettiin toukokuussa 2012. Ekbom siirtyi kaudeksi 2012–2013 jatkamaan uraansa vuoden mittaisella sopimuksella Saksan DEL-liigan EHC Müncheniin.
Ekbom palasi kaudeksi 2013–2014 kotimaahansa ja siirtyi kaksivuotisella sopimuksella SHL:n (ent. Elitserien) nousijajoukkue Örebro HK:n riveihin. Kaudella 2014–2015 hän teki Ruotsin pääsarjatason yhden kauden piste-ennätyksensä tehoilla 1+12=13, joilla Ekbom oli joukkueensa tehokkain puolustaja Johan Motinin ja Jakub Krejčíkin kanssa. Joulukuussa 2014 hän teki kolmivuotisen jatkosopimuksen Örebron kanssa. Kaudella 2015–2016 Ekbom nousi joukkueen varakapteeniksi. Kaudella 2016–2017 hän toimi Örebron kapteenina, mutta Ekbomin kausi jäi vain 34 ottelun mittaiseksi loukkaantumisen vuoksi. Kautta 2017–2018 hän ei aloittanut joukkueen kapteenistossa, mutta palasi varakapteeniksi helmikuussa 2018.
Kaudeksi 2018–2019 Ekbom siirtyi kaksivuotisella sopimuksella Frölunda HC:hen. Hän voitti sekä Ruotsin-mestaruuden että Mestarien liigan mestaruuden. Marraskuussa 2019 Ekbom teki joukkueen kanssa kaksivuotisen jatkosopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Kanada 2009 | jääkiekko |  |
Ekbom pelasi alle 20-vuotiaiden MM-kilpailuissa vuonna 2009, jolloin hän voitti hopeaa. Yhteensä Ekbom on pelannut 20 nuorten ja yhdeksän poikien maaottelua.
Ruotsin A-maajoukkueessa Ekbom on pelannut kuusi ottelua ilman tehopisteitä. Hän teki A-maajoukkuedebyyttinsä Euro Hockey Challengessa 2. huhtikuuta 2016 Trenčínissä Slovakiaa vastaan. Ekbom aiheutti ottelun toisessa erässä vastustajaa koukkaamalla Slovakialle rangaistuslaukauksen, mutta Slovakia ei kuitenkaan onnistunut menemään yrityksellään johtoon ottelun ollessa lukemissa 2–2. Ruotsi lopulta voitti ottelun lukemin 3–4.
Vesipähkinät

| Vesipähkinät |
| --- | --- |
 Vesipähkinä (Trapa natans)
Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Myrtales
Heimo::  Rantakukkakasvit Lythraceae
Suku::  Vesipähkinät Trapa  L. (1753)
Tyyppilaji
 Trapa natans L. 
Katso myös
   Vesipähkinät Commonsissa 
Infobox OKNimi-testi OK: 
Vesipähkinät (Trapa) on rantakukkakasveihin kuuluva kasvisuku, aiemmin se on viety heimoon vesipähkinäkasvit. Suvussa on kahdeksan vanhan maailman lajia. Tunnetuin laji on tärkkelyspitoisten hedelmiensä vuoksi hyödynnetty ja viljelty vesikasvi vesipähkinä (Trapa natans).
Lajeja

Trapa assamica
Trapa hankensis
Trapa hyrcana
Trapa incisa
Trapa kashmirensis
Trapa kozhevnikoviorum
vesipähkinä (Trapa natans)
Trapa nedoluzhkoi
Aiheesta muualla

Finto: Kassu – Kasvien suomenkieliset nimet: Trapa
Vladimir Iliev

| Mitalit | Mitalit | Mitalit |  |
| --- | --- | --- | --- |
|  Vladimir Iliev (2023) |  Vladimir Iliev (2023) |  Vladimir Iliev (2023) |  |
Maa:  Bulgaria
Miesten ampumahiihto
| MM-kilpailut  | MM-kilpailut  | MM-kilpailut  |  |
|  Hopeaa | Östersund 2019 | normaalimatka |  |
Vladimir Iliev (bulg. Владимир Илиев; s. 17. maaliskuuta 1987 Trojan) on bulgarialainen ampumahiihtäjä. Hän edustaa seuratasolla Ajaks Trojania.
Iliev oli mukana MM-kisoissa ensimmäistä kertaa vuonna 2007, jolloin hän oli muun muassa normaalimatkan 63:s. Hän teki debyyttinsä maailmancupiin niin ikään kaudella 2006–2007. Pyeongchangin MM-kisoissa 2009 Iliev sai siihen asti parhaan henkilökohtaisen sijoituksensa oltuaan 32:s normaalimatkalla. Hän kilpaili vuoden 2010 olympialaisissa, joissa hän oli sprintissä 83:s ja normaalimatkalla 79:s, minkä lisäksi hän hiihti maansa kuudenneksitoista sijoittuneessa viestijoukkueessa. Iliev sijoittui MM-kilpailuissa 2012 normaalimatkan 16:nneksi. Kontiolahden MM-kilpailuissa 2015 hän saavutti siihen mennessä parhaat arvokisasijansa oltuaan kahdeksas sprintissä ja kuudes takaa-ajossa. Oslon MM-kilpailuissa 2016 hän oli sprintissä kymmenes. Hochfilzenin MM-kilpailuissa 2017 hän sijoittui sprintissä 13:nneksi.
Östersundin MM-kilpailuissa 2019 hän saavutti hopeaa normaalimatkalla. Se oli samalla hänen ensimmäinen maailmancupin palkintosijansa. Aiemmin hän oli ollut parhaimmillaan viides Nové Měston sprinttikilpailussa kaudella 2016–2017. Östersundin yhteislähdössä hän sijoittui 29:nneksi, takaa-ajossa 37:nneksi ja pikakilpailussa 38:nneksi. Pokljukan MM-kilpailuissa 2021 hän oli normaalimatkalla kahdestoista. Oberhofin MM-kilpailuissa 2023 hän sijoittui pikakilpailussa 20:nneksi ja takaa-ajossa 16:nneksi.
Iliev on saavuttanut EM-kilpailuissa kultaa sprintissä 2017 sekä pronssia normaalimatkalla 2015 ja yhteislähtökilpailussa 2016. Rulla-ampumahiihdon MM-kilpailuissa hän on saanut kultaa sprintissä ja hopeaa sekaviestissä 2015 sekä pronssia sprintissä 2007 ja 2011.
Aiheesta muualla

Kuvia tai muita tiedostoja aiheesta Vladimir Iliev Wikimedia Commonsissa
Walahfrid Strabo

Walahfrid Strabo (808/809 – 18. elokuuta 849) oli frankkilainen munkki ja kirjailija. Hänen työnsä on teologista, historiallista ja runollista. Hän hukkui neljänkymmenen ikävuoden paikkeilla Loireen.
Viirukipuaja

| Viirukipuaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kipuajat Dendrocolaptidae
Suku::  Tikkaskipuajat Xiphorhynchus
Laji::  obsoletus
Kaksiosainen nimi
 Xiphorhynchus obsoletus  (Lichtenstein, 1820) 
Katso myös
   Viirukipuaja Wikispeciesissä   Viirukipuaja Commonsissa 
Infobox OKNimi-testi OKIUCN-testi OK: 
Viirukipuaja (Xiphorhynchus obsoletus) on kipuajien heimoon kuuluva varpuslintu.
Levinneisyys

Viirukipuajaa tavataan laajalla alueella Etelä-Amerikan pohjoisosissa. Sitä on kvuattu melko yleiseksi, ja sen kannankehitys on vakaa. Laji on luokiteltu elinvoimaiseksi.
Viirukurkkukotinga

| Viirukurkkukotinga |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kotingat Cotingidae
Suku::  Savukotingat Lipaugus
Laji::  lanioides
Kaksiosainen nimi
 Lipaugus lanioides  (Lesson, 1844) 
Katso myös
   Viirukurkkukotinga Wikispeciesissä   Viirukurkkukotinga Commonsissa 
Infobox OKNimi-testi OKIUCN-testi OK: 
Viirukurkkukotinga (Lipaugus lanioides) on kotingojen heimoon kuuluva varpuslintu.
Levinneisyys

Viirukurkkukotingaa tavataan Kaakkois-Brasiliassa. Sen kannaksi arvioidaan alle 100 000 täysikasvuista yksilöä. Laji on luokiteltu elinvoimaiseksi.
Walace

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Walace Souza Silva
Syntymäaika: 4. huhtikuuta 1995 (ikä 29)
Syntymäpaikka: Salvador, Brasilia
Pelipaikka: puolustava keskikenttäpelaaja
Pituus: 188 cm
Paino: 75 kg
Seura
Seura: Udinese
Pelinumero: 11
Junioriseurat
0000–2013: Grêmio
Seurat
| Vuodet | Seura | O | (M) |
| 2014–2017 | Grêmio | 65 | (1) |
| 2017–2018 | Hamburger SV |  |  |
| 2018–2019 | Hannover 96 |  |  |
| 2019– | Udinese |  |  |
Maajoukkue
| 2015 | Brasilia U20 | 5 | (0) |
| 2016 | Brasilia U23 | 4 | (0) |
| 2016– | Brasilia | 5 | (0) |
 Seurajoukkueuran tilastot kattavat vain kansalliset sarjat, päivitetty 8. elokuuta 2016.  Maajoukkueuran tilastot päivitetty 20. elokuuta 2019.
Walace Souza Silva eli Walace (s. 4. huhtikuuta 1995 Salvador, Brasilia) on brasilialainen jalkapalloilija. Pelipaikaltaan hän on puolustava keskikenttäpelaaja. Walace edustaa Italian Serie A:ssa pelaavaa Udinesea.
Walace pelasi Brasilian pääsarjassa Grêmion edustusjoukkueessa vuosina 2014–2017. Hän pelasi ensimmäisen Brasilian Série A:n ottelunsa 27. huhtikuuta 2014, kun Grêmio voitti kotonaan Atlético Mineiron 2–1. Eurooppaan hän siirtyi tammikuussa 2017 ja edusti Saksassa puolitoista kautta Hamburger SV:tä ja yhden kauden Hannover 96:ta. Kesällä 2019 hän siirtyi italialaisseura Udineseen.
Brasilian A-maajoukkueessa Walace pelasi ensimmäisen ottelunsa 9. kesäkuuta 2016, kun Brasilia voitti Copa América Centenariossa Haitin 7–1. Ottelu oli hänen ainoansa kyseisessä turnauksessa. Hän kuului Brasilian joukkueeseen myös Brasilian olympialaisissa 2016.
Viirukorvabulbuli

| Viirukorvabulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Bulbulit Pycnonotus
Laji::  blanfordi
Kaksiosainen nimi
 Pycnonotus blanfordi  Jerdon, 1862 
Katso myös
   Viirukorvabulbuli Wikispeciesissä   Viirukorvabulbuli Commonsissa 
Infobox OKNimi-testi OKIUCN-testi OK: 
Viirukorvabulbuli (Pycnonotus blanfordi) on bulbulien heimoon kuuluva varpuslintu.
Levinneisyys

Viirukorvabulbulia tavataan Kambodžassa, Laosissa, Malesiassa, Myanmarissa, Thaimaassa ja Vietnamissa. Sitä on kuvattu yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi.
Venus (elokuva)

| Venus |
| --- | --- |

Ohjaaja:  Roger Michell
Käsikirjoittaja:  Hanif Kureishi
Tuottaja:  Kevin Loader
Säveltäjä:  David Arnold
Kuvaaja:  Haris Zambarloukos
Leikkaaja:  Nicolas Gaster
Pääosat:  Peter O’Toole Leslie Phillips Jodie Whittaker Richard Griffiths Vanessa Redgrave
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Miramax Film4 Productions UK Film Council Free Range Films
Levittäjä:  Walt Disney Studios Motion Pictures Netflix
Ensi-ilta:   2. syyskuuta 2006 Telluriden elokuvajuhlat (Telluride, Colorado)  19. lokakuuta 2006 Lontoon elokuvajuhlat (Lontoo, Englanti)
Kesto:  95 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Venus (engl. Venus) on vuonna 2006 ensi-iltansa saanut Roger Michellin ohjaama, Hanif Kureishin käsikirjoittama ja Kevin Loaderin tuottama brittiläinen draamakomediaelokuva, jonka pääosassa on Peter O’Toole. Muissa rooleissa ovat muun muassa Leslie Phillips, Jodie Whittaker, Richard Griffiths ja Vanessa Redgrave. Venus kertoo kahden herrasmiehen elämästä, jonka mullistaa huonosti käyttäytyvä sukulaistyttö. O’Toole sai roolisuorituksestaan muun muassa Oscar-, Bafta-, SAG- ja Golden Globe -ehdokkuudet parhaasta miespääosasta.
Juoni

Maurice ja Ian (Peter O’Toole ja Leslie Phillips) ovat ystävykset ja veteraaninäyttelijöitä. Kaukana takana ovat kulta-ajan vuodet arvostettuina näyttelijöinä ja ihailtuina herrasmiehinä. Nykyään he enimmäkseen istuvat paikallisessa kahvilassa kritisoimassa maailmaa ja valitellen omia vaivojaan. Kun Ianin lapsenlapsi Jessie (Jodie Whittaker) tulee käymään Lontoossa ja pyytää tilapäistä majoitusta, se ei aluksi ole miesten mielestä hyvä ajatus. Mutta Maurice kuitenkin tykästyy nopeasti sivistymättömään ja töykeään tyttöön ja päättää opastaa tälle kuinka ollaan luovia niin Lontoossa kuin elämän myötä- ja vastamäessä. Samalla Jessie saa herätettyä Mauricen oman elämäninnon uuteen kukoistukseen.
Näyttelijät

| 0 | 1 | 2 |
| --- | --- | --- |
|  Peter O’Toole  | … |  Maurice Russell   |
|  Leslie Phillips  | … |  Ian   |
|  Jodie Whittaker  | … |  Jessie   |
|  Richard Griffiths  | … |  Donald   |
|  Vanessa Redgrave  | … |  Valerie Russell   |
|  Cathryn Bradshaw  | … |  Jillian   |
Tuotanto

Corin Redgraven oli alun perin tarkoitus näytellä elokuvassa, mutta hänen terveysongelmiensa takia hänet korvattiin toisella näyttelijällä. Venus oli Jodie Whittakerin ensimmäinen elokuva ja yksi ensimmäisistä näyttelijäntöistä.
Venus kuvattiin Englannissa loppuvuodesta 2005. Elokuvan kuvauspaikkoina Lontoossa olivat Camdenin, Westminsterin, Islingtonin, Haringeyn ja Ealingin kaupunginosat. Ealingissä elokuvaa kuvattiin Ealing studioilla. Elokuvaa kuvattiin myös Kentin Whitstablessa ja Oxfordshiren Henley-on-Thamesissa. Venuksen budjettina oli kolme miljoonaa puntaa. Miramax, Film4 Productions, UK Film Council ja Free Range Films olivat elokuvan tuotantoyhtiöinä.